Некаторыя работнікі культуры і ўстановы сферы ўжо “шчыруюць” над падачай свайго цікавага культурнага прадукту напоўніцу. Напрыклад, як заўважыла “К” намеснік дырэктара Гродзенскай абласной навуковай бібліятэкі імя Яўхіма Карскага Марына Ігнатовіч, на іхнім сайце можна адшукаць не толькі паведамленні пра бібліятэчныя паслугі, але і паглядзець віртуальныя кніжныя выставы, а таксама ўбачыць каляндар тых падзей (у тым ліку, натуральна, і культурных), якія плануецца зладзіць цягам года на Аўгустоўскім канале ды ў самім Гродне.